JohanHeinsen/ENO huggingface dataset:
Berlingske Tidende, 1836-07-02
Paschaen har lagt megen Vægt paa Erobringen af Hedschas, og siden 1829 anvendt i det mindste 30,000 Mand og 40,000,000 Franker, uden at gjøre noget Fremskridt i det Jndre af Landet; Mangelen paa Tropper, saavelsom Fornødenhederne for hans Armee i Over-Ægypten og Syrien gjøre ham det umuligt at fortsætte Krigen. Ægypten er i en høi Grad affolket og kan, uden endnu mere at forsømme Agerdyrkningen, ikke levere Rekrutter for nogen Armee, der er større end 20–30,000 Mand. Saasnart Paschaen udskriver flere Mennesker, synke hans Jndtægter ved Formindskelsen af Producter, og allerede forrige Aar sank Bomuldshesten, der i de tolv foregaaende Aaringer i Gjennemsnit havde indbragt 180,000 Baller, til 90,000. - Mehmed Ali har udstrakt sit Rekrutterings-System til Syrien, hvor det ikke mangler paa Mennesker; men Hadet mod Ægypterne og Syriernes Afsky for Militairtjenesten er saa stor, at man kun med megen Forsigtighed kan bringe dem under Vaaben. Man stikker Rekrutterne ind blandt de ægyptiske Regimenter, paa hvilke der kan stoles; men dette bliver daglig vanskeligere, jo strengere man gaaer til Værk med Udskrivningen, jo flere Tropper denne leverer og jo større Had Strengheden vækker. Paschaen har omtrent 28,000 Mand i Ægyten og Jbrahim Pascha 4045,000 i Syrien. Han befæster alle Passene ved Taurus og har oprettet store Magaziner i Tarsus, Adana og paa den hele Nordgrændse. Han bygger Caserner i Aleppo, hvor han har en Artilleripark paa 150 Kanoner, en anden paa 300 Stykker, Skyts er i Hamah; i Payas oprettes et Kanonstøberi. Over hundrede Transportskibe ere beskjeftigede med Transporten af Levnetsmidler og Krigsmateriale fra Arsenalet i Alexandrien til Syrien, og med at bringe Byggetræ fra Syrien og Adana til Alexandrien; men Armeen og Flaaden ere slet betalte, og det Hoveri-System, Jbrahim Pascha har indført paa Syriens Søkyster, forbittrer Befolkningen meer og meer. Africa.
Berlingske Tidende, 1836-07-02
Jfølge Breve fra Tunis, af 9de Juni, var en tyrkisk Flaade, bestaaende af nogle og tredive Skibe, med flere tusind Mand ombord, under Vejs til Tripolis, hvor der allerede den 3die f. M. var løbet et Krigsfartøi ind af Capudan Paschas Flaade. Sphiux, var afgaaet fra Tunis til Toulon. "Montebello" og "Deligente laae endnu i Tunis's Havn. Man synes overhovedet at være beredt paa usædvanlige Begivenheder i disse Farvande, da den franske Regjering deels skal have nogen Tvivl om Beyen af Tunis's egentlige Stemning og Hensigter, deels ingenlunde være tilfreds med den formeentlige Opreisning, Keiseren af Marocco vil give for den Bistand, han har ydet Abdel Kader.
Berlingske Tidende, 1836-07-02
Jndenlandske Efterretninger. Aalborg, den 29de Junii. - Ved Tordenvejret.
Berlingske Tidende, 1836-07-02
den 17de Juni blev paa Ersted Hede her i Amtet en Kone, som var gaaet ud at reise Tørv, ihielslagen, af Lynild, og ved hendes Side endnu sex Faar, medens Datteren, der gik og talede med sin Moder og havde den hele Flok omkring sig, kun med denne blev kastet omkuld, men ellers tog ingen Skade.
Berlingske Tidende, 1836-07-02
J samme Sogn var kort forud en halvvoxen Dreng, der ansees at have villet gynge sig i et Træ, funden qvalt af den Strikke, ved hvis Hjelp han søgte hiin, barnlige Fornøielse, men fandt Døden. Forældrene, hvis Glæde og Haab han var, ere saameget mere utrøstelige, som de i ualmindelig Grad forene Evne og Villie til godt at opdrage deres Børn, af hvilke de nu kun have eet tilbage. – J samme Pastorat, vare tvende unge Mennesker, der ligeledes havde de blideste Udsigter i Fremtiden, nogen Tid iforveien ved egen Uforsigtighed druknede ved en Lystfart paa en Sø, som ikke vides nogensinde for at have været eller skulde synes at kunne blive forstandige Menneskers Grav.
Berlingske Tidende, 1836-07-02
Aarhuus, den 20de Junii. Løverdagen den 25de Juni noget over Middag udbrød pludselig Jldebrand, i Elsted, hvorved tvende sammenbyggede Fæstehuse, der beboedes af Søren Sørensen, en Mand paa 60 Aar, og Væver Laurs Jørgensen, lagdes aldeles i Aske. Den Første mistede Alt, baade Ind- og Udbo, hvoraf Jntet var assureret. Ligeledes gik det Naboen Laurs Jørgensen, der kun reddede nogle Dyner, men ved Forsøget paa at redde meere blev beskadiget af det nedfaldende Tag. Desuden blev en gammel Opholdskone saaledes forbrændt, at man frygtede for hendes Liv. Under Forhøret var Aarsagen til Branden ikke at udfinde.
Berlingske Tidende, 1836-07-02
- Til de store Wandsbecker Væddeløb næstk. 30te Juli og 1ste August, der staae under Hs. D. Hertugen af Augustenborgs Bestyrelse, har Staden Hamborg udsat som Præmie en Guld-Pokal af 200 Frederiksd'orers Værdi.
Berlingske Tidende, 1836-07-02
Af en Bekjendtgjørelse i Thisted Avis" fra Hs. Høivelbaarenhed, Hr. Amtmand, Konferentsraad og Ridder Faye, seer man, at i een Jurisdiction der i Amtet have 495 Jndivider været angrebne af de naturlige Børnekopper, hvoraf 31 ere døde; men af disse have de Fleste enten været uvaccinerede Børn, eller gamle og svage Mennesker, der muligen havde troet, at de havde havt Børnekopperne i deres Barndom, eller og Mennesker, som paa samme Tid have været behæftede med en anden Sygdom. Ogsaa her har Vaccinationen viist sig som et ønskeligt Beskyttelsesmiddel; thi om endog enkelte vaccinerede Personer angribes, har dog Erfaring viist, at de gjennemgaae dem med Lethed, hvorimod de Fleste, som ei have været vaccinerede, ere døde. Da Districtschirurgen, Hr. Wittendorff, har indberettet, at Børnekoppernes Udbrud i Thy har havt en skadelig Jndflydelse paa Vaccinationen, idet neppe Halvdelen møder imod ellers, saa har Hr. Antmanden tillige gjort Publikum opmærksom paa, at Vaccinations-Anordningerne ikke ved Koppernes Udbrud ere hævede.
Berlingske Tidende, 1836-07-02
Kjøbenhavn, den 2den Juli. Ved en under 8de Juni udkommet Bekjendtgjørelse fra den slesvig-holsteenske Regjering paa Gottorf ere de sædvanlige Fjerdingaars Kostpenge for Sindssyge fra begge Hertugdømmerne i Anstalten for saadanne Syge i Slesvig, fra 1ste October d. A. og indtil videre, nedsat fra 40 til 35 Rbd.
Berlingske Tidende, 1836-07-02
Under 17de Juni er fra det danske Cancelli udkommet følgende Placat:
Berlingske Tidende, 1836-07-02
Efterat Hans Majestæt Kongen af Danmark og Senatet i den fri Hansestad Bremen ere komne overeens om, at Afdragsretten, der i Følge den 18de Artikel i den tydske Forbundsact af 8de Juni 1815 og den tydske Forbundsforsamlings Beslutning af 23de Juni 1817 alt er ophævet mellem Hertugdømmerne Holsteen og Lauenborg og ovennævnte Hansestad, ligeledes skal være ophævet mellem Kongen af Danmarks øvrige, ikke til det tydske Forbund henhørende, Stater paa den ene, og den frie Hansestad, Bremen med dets tilhørende Gebeet paa den anden Side, er der under 28de Marts d. A. af det Kongelige Departement for de udenlandske Sager efter dertil meddeelt allerhøieste bemyndigelse derom udstedt en Declaration, som under samme Dato er bleven udvexlet med en ligelydende af det bremiske Senat, og hvis Bestemmelser herved bekjendtgjøres til Efterretning og behørig Jagttagelse. § 1 Af ingen Formues Udførsel fra Kongeriget Danmark og Hertugdømmet Slesvig til den fri Hansestad Bremen og dens hele underliggende Territorium, saavelsom fra sidstnævnte Stat til Kongeriget Danmark og Hertugdømmet Slesvig, hvad enten saadan Udførsel foranlediges ved Udvandring, Arv, Legat, Brudeudstyr, Gave eller i andre Tilfælde – skal nogetsomhelst Afdrag eller nogen Bortflytningsafgift, (us detractus, census emigrationis) oppebæres. §2 Under denne gjensidige Ophævelse ere paa ingen af Siderne de Afgifter indbefattede, som, uden Hensyn til om Gjenstanden forbliver i Landet eller ikke, udredes baade af Fremmede og Jndfødte. § 3. Foranførte Afgiftsfrihed skal udstrække sig saavel til det Afdrag og den Bortflytningsafgivt, der vilde have indflydt i de Kongelige Kasser, som ogsaa til Afgifter, der ellers maatte være tilfaldne Jndividuer, Communer eller offentlige Stiftelser. § 4. Bestemmelserne i de foregaaende Paragrapher træde i Kraft fra 1ste Januar 1836, saaledes, at i Henseende til Arvemidler bliver den Tid, disse udfores, og ikke den Tid da Arven faldt, at tage i Betragtning. § 5. Den i foranførte Paragrapher bestemte Afgiftsfrihed har intet Hensyn til Personer; hvorimod det i denne Henseende forbliver ved de i enhver afde respective Stater nu eller i Fremtiden gjeldende Anordninger, forsaavidt de angaae den Udvandrendes Person og hans personlige Forpligtelser, og navnlig forsaavidt Krigstjeneste betreffer.
Berlingske Tidende, 1836-07-02
Ved allerhøieste Bevilling af 8de Juni er det tilladt, at det Bogtrykker Jversens Enke i Odense forundte Privilegium til at fortsætte sin Mands Bogtrykkerie samt Udgivelsen af Fyens Stifts Avertissementstidende, hvilket senere blev udvidet til at gjælde for Adjunct og Stiftsbygningsconducteur J.F. T. Hauch og Hustru M. A. Jversen, maa overdrages O. Thomsen, dog saaledes, at bemeldte Avis, efter Jversens Enkes Død, ophører at føre Navn af Stiftsavis og ansees som et Blad, hvori Proclamata og Andet, hvis Bekjendtgjørelse i Provindsialbladene er foreskrevet for bemeldte Stifts Vedkommende, skal indføres, for at have juridisk Virkning.
Berlingske Tidende, 1836-07-02
Under samme Dato er det Cancellieraad S. Hempel og Hustru i Odense forundte Privilegium paa Adressecontoir og Bogtrykkeri og paa Udgivelsen af Fyens Stifts Adresse- og politiske Avis samt Avertissementstidende udvidet til at gjælde for deres Søn, M. C. Hempel, efter deres Død, saaledes at denne Avis, efter Jversens Enkes Død, skal ansees som den, i hvilken Proclamata og Andet, hvis Bekjendtgjørelse i Provindsialbladene ere foreskrevet for bemeldte Stifts Vedkommende, skal indføres, for at have juridisk Virkning.
Berlingske Tidende, 1836-07-02
Under 21de Juni er der meddeelt J. Wulse, af Brede i Løe Herred under Ribe Amt Bevilling, til saavel i Kjøbstæderne som paa Landet overalt i Danmark at opkjøbe Uld i større og mindre Partier.
Berlingske Tidende, 1836-07-02
Ledige Embeder. Under det danske Cancelli, Sandager og Hollevad Sognekald i Fyen, 250 Rd. Personel Capellaniet for Riise Menighed paa Ærø; Løn 200 Rd. Sølv aarlig foruden fri Kost, Logi, Lys, Varme og Vask i Sognepræstens Huus, samt fri Befordring. i Embedsreiser og en Offerdag af Menigheden.
Berlingske Tidende, 1836-07-02
Befordringer. Under Rentekammeret. Den 4de Juni er 2den Assistent i Revisions-Contoiret under Tallottoet i Kjøbenhavn, C. P. Birch, udnævnt til Chef for bemeldte Revisions-Contoir.
Berlingske Tidende, 1836-07-02
Under Directionen for de Kongelige Skuespil: Den 31te Mai d. A. er Dandsedirecteur A. Bournonville tillagt Prædicat af Balletmester. Literaire og Kunst-Uyheder.
Berlingske Tidende, 1836-07-02
Nordamerica undtagen læses der intet Sted, saa mange Tidender som i England. Saaledes udkomme i Glasgow, en Stad med 150,000 Jndbyggere, ti Tidender daglig, fire videnskabelige og fire theologiske Tidsskrivter; desuden bruger Staden 2344 Exemplarer af de forskjellige i London og Edinburg udkommende Reviers, ligesom ogsaa 6000 Exemplarer af den populaire Cham bers Journal. Udgravningerne ved det herlige antikke Theater i Arles fortsættes nu med overordentlig Virksomhed; næsten Halvdelen af Orchestret er allerede befriet fra Gruset; ligeledes har man opdækket flere vel vedligeholdte Rader af Trin. Flere fundne kostbare billedhugger=Monumenter skulle smykke Stadens Museum.
Berlingske Tidende, 1836-07-02
Londoner Journaler tale med megen Roes om et stort Maleri, hvormed den bekjendte Maler Hayter nu er sysselsat. Det forestiller det første Møde i det reformeerte Underhuus den 5te Februar 1835 i det Øjeblik, hvor Lord Ormelie, nu Marquis Breadalbane, andrager om Adressen paa Trontalen. Lærredet er 150 QuadratFod højt, og skal indeholde 400 Portraiter, hvortil allerede 170 Medlemmer have siddet. I Periqueur har man aabnet en Subscription, for der paa offentlige Pladse at sætte tvende Billedstøtter, nemlig af Montaine og Fønclon. Til det Mindemærke, man vil oprette for den berømte Læge Desault i hans Fødeby Lure, har de Franskes Konge, som af Videlyst har bivaanet hans Forelæsninger, undertegnet 300 Franker. J Mendon vil man oprette et Mindemærke for den berømte Satiker Rabelais i den Kirke, hvorved han var ansat.
Berlingske Tidende, 1836-07-02
Den bekjendte Reisende Charles Texier har under sit Ophold i Smyrna i afvigte Vinter opryddet Tantalus's Gräv paa Bjerget Siplus, ved hvilken Lejlighed Admiral Massien de Clairval stillede fyrretyve Matroser til hans Raadighed. De sjeldne Opdagelser, som Texier gjorde i Jassus's og Assos's Mure og i de prygiske Gravsteder, bevise, hvilke rige archeologiske Skatte Lilleasen indeslutter, og med Begjærlighed venter man nærmere Efterretninger herover.
Berlingske Tidende, 1836-07-02
Reisende. Ankomne den 29de Juni, Etatsraad, Bye- og Herredsfoged Johnson fra Middelfart, Kjøbmand Reyling fra Kierteminde, Professor Nilsson, Studerende Hammer, Staldmester Lundgreen, Ritmester Rosenblad fra Malmø. Landmand Lausen fra Colding, Forvalter Ryge fra Fredensborg, Proprietair Møller, fra Overberg, Lieutenant Langsted, Particulier Møller fra Nestved, Forpagter Helleman fra Nyegaard, brunsvigsk Post directeur Henneberg fra Kiel, Postofficiant Hoenlein fra Bom berg. Afgaaede med Dampskibet Frederik den Sjette, den 1ste Juli. Hs. Durchlauchtighed Prinds Bentheim-Steinfurth. Hs. Exc. nederlandsk Gesandt Vangeman-Huggens med Frue og Datter, Greverne v. Baudissin, B., C., H. og V. von der Schulenburg Wolffsburg, Justitsraad Francke, Capitain v. Baland, Consul Lorck med Frue og 4 Børn, Fru v. Saldern, med Datter, Fru v. Schnitter med Datter, Jfr. Wettche, Justitsraadinde Drøse, Pastor Morgan med Frue, 5 Børn og Jfr. Engstrøm, Kjøbmændene Lund, Bing, Akerman, Engstrøm, Bendix, Syvertsen, Schiøt, Weder, Delius, Scherpenhausen, Wolff. Lusky, Carron og Lepair, Lærer Bagge, Jæger Speer schneider; til Møen og Falster: Md. Ricard, Syngesouffleur, Eisen med Kone og Datter, Student Colbiørnsen, Glarmester Øsgevad.
Berlingske Tidende, 1836-07-02
Kjøbenhavns Børs-Cours, den 1ste Juli 1836. Hamborg 2 M. - a vista 202 1/4. Species 202. Disconto 4 pCt. Species solgtes til 12 a 1 1 S. Kongelige Obligationer uden Renter i Banco 90 1/2 a 91 1/2. Dito uden Renter i Sedler 92 a 92 1/2. Nationalbank-Obligationer (af Laanet den 2den Febr. 1820) rede Sølv 102. Dito i Sedler 1023.
Berlingske Tidende, 1836-07-02
Norske Speciesedler 181. Svenske Sedler 49 1/2 pr. 1 Rdlr. Rigsgjeld. 3 pCt. Engelske Laan ved Wilson & Comp. 75 1/2. Norske Laan til 4 pCt. i Bco. (afsluttet den 21de Juni 1834) Dito dito til 4 pCt. i rede Sølv 101 ½. Dito dito til 4 pCt. 100 1/2 a 101. Nye dito dito til 4 pCt. r. S. 101 a 101. 4 pCt. nye Svenske Hypothekkasse Obligat. i Bco. 921 a 92 3/4.4 pCt. uopsigelige Norske Rigsbank-Obligationer, lydende paa Norske Species. 4 pCt. Rigsbank=Obligat. Renten pr. 6te Jan. 102 a 102 1/2.
Berlingske Tidende, 1836-07-02
Kjøbenhavns Torvepriser, den 1ste Juli 1836. Rug, pr. Tde. 4 Rbd. . . . a 4 Rbd. 2 - Hvede...... Byg, 2 radet . . . Dito, gradet Havre. . . . . . . Erter, . . . . . . . . Flæsk, røget pr. Lpd. 2 - Dito, grønsaltet. Smør, . . . . .. pr. Pd. Æg, Snesen. Gjær, ....... pr. Pd. - Sjællands Smør, pr. Fdg. 11. (Alt i Sedler og Tegn.)At de sædvanlige Jndbetalinger til de Kongelige Ordeners Casse modtages, ligesom ogsaa Regningskrav paa samme afgjøres hver Dag fra Kl. 11 Formiddag til 2 Slet om Eftermiddagen, i Ordens-Capitulets Bogholder-Contoir i forrige Lerches Gaard bag Børsen, bekjendtgjøres herved til behagelig Underretning for Vedkommende. Kjøbenhavn, den 1ste Juli 1836. Haxthausen, de Kongelige Ordeners Skatmester.
Berlingske Tidende, 1836-07-02
Officielle Avertissementer.
Berlingske Tidende, 1836-07-02
Bekjendtgjørelse. Til almindelig Efterretning bekjendtgjøres herved, at Brevforsendelsen mellem de Danske og Engelske Stater, fra 1ste Juli d. A., skeer over Altona, istedetfor som hidtil over Hamborg, og at Portoen, fra Altona af, for Breve til og fra de Engelske Stater, erlægges efter følgende nedsatte Taxt : For et enkelt Brev, bestaaende af et heelt, halvt eller Qvart Ark. . . . . . . . . 13 Rbs. r. S. For et Brev med Jndlæg, indtil 1 Lod. . . . . . . . . . . . . . . . 26. Over 1 indtil 1 1/2 Lod. . . 38. For hvert halve Lod mere . . . . . 13. Generalpostdirectionen, den 2den Juli 1836.
Berlingske Tidende, 1836-07-02
Private Avertissementer.
Berlingske Tidende, 1836-07-02
Døde. Tirsdagen den 28de Juni d. A. døde vor kjære Fader, Ott og Rotwitt, forhenværende Consumtionscasserer i Hillerød, efter en kort, men smertefuld, Sygdom i sit 67de Aar, hvilket herved bekjendtgjøres af hans tre efterladte Børn. Bernstorffs Hovmarksgaard, den 1ste Juli 1336. Forhenværende Assistent ved Mørup. Hans Gram, som ved Jldebranden sammesteds den 17de d. M. mistede Alt, kom iaftes for i Anledning heraf at tale med mig. Han havde forhen lidt af Asthma, hvoraf han fik et alvorligt Anfald, Lægen, som kom og anvendte de hensigtssvarende Midler, og hans Familie som blev hentet, formaaede ikke at opholde den beskikkede Time. Under aftagen Smerter døde han stille imorges Kl. 6, 57 Aar gammel. tte tilkjendegives sørgeligst fraværende Venner, paa hans beklagelsesværdige Enkes og 3de uforsørgede Børns Vegne, af mig, i hvis Huus han døde. Han var en Descendent af den berømte Gram Alsted ved Ringsted, den 26de Juni 1836. C. F. Flemmer,
Berlingske Tidende, 1836-07-02
Amtsprovst og Sognepræst.
Berlingske Tidende, 1836-07-02
Literaire Anmeldelser. Den Berlingske Tidende.
Berlingske Tidende, 1836-07-02
De som fra Juli Qvartals Begyndelse agte at holde den "Berlingske politiske og AvertissementsTidende", der udkommer 6 Gange ugentlig, og tilbringes Abonnenterne for 1 Rbd. 5 Mk. qvartaliter, ville behageligst tegne sig paa Tidendens Kontor, Pilestræde Nr. 118. J Provindserne modtages Subskription paa de Kongl. Postkontorer. Europa siden 1815,
Berlingske Tidende, 1836-07-02
en historisk-statistisk Haandbog For at bestemme Oplaget af dette Værk, indkaldes herved Subskribenterne snarest muligt. Det Nærmere erfares af den i dette Blads Nr. 135 den 7de Juni in extens indrykkede Plan, hvoraf der ogsaa findes Aftryk henlagte i de viggste Boglader. Fredr. Klee, Cand. jur, og Kgl. Fuldmægtig, Sölvgaden Nr. 415.
Berlingske Tidende, 1836-07-02
Udkommen er: Det Kongl. Theaters Repertoire Nr. 81. Don Juan af Østerrig, Skuespil i 3 Acter af C. Delavigne, oversat af C. Borgaard. Jndh. 40 sk. J. H. Schubothes Boghandling.
Berlingske Tidende, 1836-07-02
Fra Pressen er udkommet og faaes i Hovedstadens og Provindstædernes Boglader : 1. Historisk Fremstilling af Reformationens Jndførelse i Danmark, af Pastor J. L. Rohmann. Et af Selskabet for Trykkefrihedens rette Brug kronet og og udgivet Priisskrift.
Berlingske Tidende, 1836-07-02
J Bedømmelsen af dette Skrift (i Dansk Folkeblad 1ste Aarg. Nr. 48) hedder det: at det ved sin Fuldstændighed leverer en saadan Skildring af Reformationshistorien, som ei blot vil kunne finde Jndgang hos den til historisk Læsning ikke uvante Deel af Borger- og Bondestanden, men som ogsaa enhver dannet Mand i Danmark vil kunne læse med Nytte og Behag og: at det i det Hele opfylder de Fordringer, man vil gjøre til en med Aand og Forstand, med Flid og Grundighed udan beidet til sit Øiemed svarende, og i en god og let historisk Stiil affattet Skildring af den danske Reformationshistorie. Skriftet, S. 240 sælges indbundet for 48 s.
Berlingske Tidende, 1836-07-02
2. Samling af danske Sange, udgivet af Selskabet for Trykkefrihedens rette Brug, samlet og ordnet af Henrik Hertz. 2det Hefte, med 78 Nummere og Noder til 36, Melodier paa 176 Sider.
Berlingske Tidende, 1836-07-02
J dette andet Hefte af denne Sangsamling, indeholder første Afdeling Romancer, anden Afdeling nogle skjemtefulde Sange, og 3die Afdeling Bordsange. Andet Hefte sælges, ligesom første, indheftet for 32 s.
Berlingske Tidende, 1836-07-02
Enhver der er eller nu indtræder som Medlem af Selskabet for Trykkefrihedens rette Brug, erholder for den Folkebladet tillige disse Skrifter, og Den, der ved sin Jndtrædelse erlægger, Contingent fra 1ste April 1835 (3 Rbd.), desuden Folkebladet fra første Begyndelse og de tidligere udgivne Skrifter: Fortællinger af Hedel – Udvalgte Advents- og Julepsalmer (naar et nyt Oplag af disse bliver foranstaltet) – Samling af fædrelandshistoriske Digte. Ved Jndkjøb af noget af Selskabets Skrifter i større Partier (hvorom man behager at henvende sig til Selskabets Secretair, Casserer Deichmann, Nytorv Nr. 85) gives et Tillæg af 5 Exemplarer paa 50.
Berlingske Tidende, 1836-07-02
Blandede Avertissementer. De af Kjøbenhavns Overformynderies Debitorer, der endnu ikke have erlagt de til 11te Juni Termin d. A. eller tidlig re forfaldne Renter, erindres herved om, inden 8te Dage fra Dato at indbetale samme. De, som længere udeblive med de skyldige Renter, ere udsatte for, til 11te December Termin næstkommende at blive opsagt de laante Kapitaler. Saa anmodes ogsaa de, der af Stadens Overformynderie tilkomme Renter til sidstafvigte 11te Juni Termin, at afhente disse inden, den 15de denne Maaned, da efter denne TidsForløb ingen Rente Udbetaling finder Sted forinden 11te December Termin d. A. Kjøbenhavns Raadstue, den 1ste Juli 1836. J Anledning af en fra Leiehuusmand Jsak Frederik sen Hinck i Herslef indgiven allerunderdanigst Ansøgning om Bevilling til Ægteskabets aldeles Ophævelse med hans i Henseende til Bord og Seng fraskilte Kone Ane Kristensdatter, og da Konens Opholdsted ikke vides, bliver hun herved med 6 Ugers Versel indkaldt til Møde for undertegnede Amtmand, paa det at de befalede Mæglinger, i Overeensstemmelse med Forordningen af 18de October 1811, kanne blive prøvede. Veile Amts Contoir, den 28de Juni 1836. Hoppe.
Berlingske Tidende, 1836-07-02
Hos Undertegnede, boende i Skouboegade Nr. 27, 3die Sal, forfærdiges Mersehagler, Alterklæder samt Præstekraver. E. Leegaard.
Berlingske Tidende, 1836-07-02
At undertegnede Enke efter afdøde Kjøbmand Otto Vallentin her i Byen har overtaget det hele fælleds Boe til frie Disposition, og at jeg fortsætter den af bemeldte min afdøde Mand, i en Række af over 30 Aar her i Skjelskjør førte Kjøbmandshandel, det tillader jeg mig herved at kundgjøre. Skjelskjør, den 28de Juni 1836. Ane Marie Vallentin, fød Nielsen. Løverdagen den 2den Julii aabner Undertegnede. under Firma: A. P. Fischer, en Viinhandel, i Norgesgade (Bredgade) Nr. 174 Litra A. Anbefalende mig til mine forhenværende Kunder, samt til Enhver, der vil beære mig med sin Seigning. B. M. Fischer, Enke efter Viinhandler A. P. Fischer. At Charlotte Amalie Castenskjold, fød Treld, Enke efter Kammerjunker J. Castenskjold, ved Kjøbenhavns Magistrats Decret af 28de dennes, overeenstemmende med 171, er, formedelst Sindssvækkelse, erklæret umyndig i videre, under mit Værgemaal; bekjendtgjøres herved til enhver Vedkommendes Efterretning. Kjøbenhavn, den 30te Juni 1836. Stahlfest.
Berlingske Tidende, 1836-07-02
Krigs-Cancellisecretair og Landsoverrets samt Hof- og Stadsretsprocurator.
Berlingske Tidende, 1836-07-02
At den af min afdøde Mand, Tommerhandler og Graserer Laue Jessen Maag, under Firmat Collstrop, Maag förte Handel, af mig uforandret fortsættes under Bestyrelse af min ældste Søn, Hr. Christian Ludvig Maag, hvem jeg haver meddeelt Procura, bekjendtgjöres herved, Kjöbenhavn, den 2den Juli 1836. Mette Marie Maag.
Berlingske Tidende, 1836-07-02
Underviisning. De, der ønske at forberede sig i min Realskole til Adgangs-Examen, enten ved den polytechniske Læreanstalt i 1837, eller ved den Kongelige militaire Høistole, i 1838, ville behage at mælde sig inden 1ste August d. A., for at underkaste sig en Prøve. Til samme Tid anmodes de at mælde sig, som ville dimitteres til ældste Klasse paa Landcadetacademiet, da der for saadanne oprettes en ny Klasse, hvori Underviisningen begynder den 1ste September d. A. Carl Mariboe.